stanford-oval/wikipedia huggingface dataset:
עומר אצילי
פרשת יחסי המין עם הקטינות

ביוני 2020 נחקרו אצילי וחברו לקבוצה דור מיכה כחשודים בבעילה אסורה בהסכמה, עקב קיום יחסי מין עם שתי קטינות מתחת לגיל 16. בעקבות כך, הודחו מסגל הקבוצה במשחקים אחרונים של הפלייאוף. ביולי 2020 הודיעה הנהלת מכבי תל אביב לשניהם שסיימו את דרכם במועדון עקב פרשה זו. בספטמבר 2020 הודיעה פרקליטות המדינה על סגירת התיק מחוסר אשמה, לאחר שהתברר שהנערות הסתירו מהם את גילן האמיתי. בחלון ההעברות של קיץ 2020, אצילי ומיכה החליטו לחפש קבוצה מחוץ לישראל, וחתמו מראש על חוזים לשנתיים בליגה בקפריסין, כל אחד בקבוצה נפרדת.
ב-24 ביולי 2020 התנצל אצילי על הפרשה.
ביולי 2022, כשנתיים לאחר המקרה, פרסם העיתונאי אלמוג בוקר של חדשות 13 התכתבויות בוואטסאפ בין מיכה ואצילי, שמעידות לכאורה על כך שהשניים חשדו ששתי הנערות עלולות להיות קטינות, ועל כן שקלו אם להביא אלכוהול ו'אבקה' למפגש. בתגובה לפרסומים כפר מיכה בעניין הסמים, וטען לסילוף בשיחות שפורסמו.
באוגוסט 2022 הפרקליטה שסגרה את התיק מחוסר אשמה כשנתיים לפני כן, עו"ד יהודית לייבה, אמרה בראיון כי אמנם מדובר בניצול מחפיר של הנערות, אך מכיוון שהן הציגו את עצמן כבנות 17 וחצי, מעשיהם של אצילי ומיכה אינם פליליים.
תארים

גביע הטוטו (ליגה לאומית): 2012/2013
אליפות: 2018/2019, 2019/2020
גביע הטוטו: 2017/2018, 2018/2019
אליפות: 2020/2021, 2021/2022, 2022/2023
גביע הטוטו: 2021/2022
אלוף האלופים: 2021
ליגת האלופות האסיאתית: 2023/2024
כדורגלן העונה בישראל: 2021/2022, 2022/2023
שחקן העונה של ליגת העל (אתר ONE וארגון שחקני הכדורגל בישראל): 2021/2022, 2022/2023
מלך השערים של ליגת העל: 2021/2022, 2022/2023
מלך הבישולים של ליגת העל: 2020/2021, 2021/2022
Sukiyaki

| --- | --- |

 סינגל בביצוע קיו סקמוטו
 יצא לאור:  1961 (ביפן) 1963 (בארצות הברית)
 סוגה:  פופ
 אורך:  3:05
 חברת תקליטים:  טושיבה (יפן)
 דגימת קול
 קובץ • עזרה
10 באוקטובר 1964, הזמר קיו סקמוטו מתראיין בתוכניתו של לנרט היילנד, בטלוויזיה השוודית
"Sukiyaki" (בעברית: "סוקיאקי") הוא שיר יפני אשר בוצע על ידי הזמר היפני קיו סקמוטו, וזכה להצלחה גדולה גם במערב. השיר ידוע במערב בשם "סוקיאקי" ולא בשמו היפני, 上を向いて歩こう, שמובנו בתרגום מילולי "אצעד ומבטי למעלה". בשנת 1963 הגיע התקליטון לראש מצעד הפזמונים בילבורד הוט 100 בארצות הברית, ובכך היה לשיר הראשון, והיחיד עד היום, בשפה היפנית שהגיע להישג זה. תקליטון השיר נמכר בלמעלה מ-13 מיליון עותקים בעולם. השיר אף הגיע למקום ה-18 במצעד הרית'ם אנד בלוז האמריקאי.
השיר נפתח במילים:
| 0 | 1 | 2 |
| --- | --- | --- |
| 上を向いて歩こう | ue o muite arukō | אצעד ומבטי מעלה |
| 涙がこぼれないように | namida ga kobore nai yō ni | כך לא תיפולנה דמעותיי |
| 思い出す春の日 | omoidasu haru no hi | זוכר ימי אביב |
| 一人ぼっちの夜 | hitori bocchi no yoru | בלילה בודד זה |
התקליטון הופץ לראשונה ביפן על ידי חברת טושיבה (היום EMI Music Japan) בשנת 1961 ועמד בראש מצעד המכירות ביפן במשך שלושה חודשים. בשנת 1963 הפיצה חברת התקליטים הבריטית פיי רקורדס (Pye Records) גרסת כיסוי לשיר בביצוע Kenny Ball and his Jazzmen. כיוון שחברת התקליטים חששה שקהל דובר אנגלית יתקשה לזכור ולבטא את שם השיר, ניתן לו השם הקליט "סוקיאקי". לשם "סוקיאקי" (אשר משמעותו היא סוג תבשיל יפני) אין כל קשר עם מילות השיר, או משמעותו. השם נבחר אך ורק כיוון שהוא קצר, קליט ונשמע יפני. בארצות הברית רכשה את זכויות ההפצה חברת התקליטים קפיטול רקורדס ובבריטניה הופץ התקליטור בביצועו המקורי של קיו סקמוטו על ידי חברת HMV, חודשים ספורים לאחר הפצת גרסת הכיסוי.
ב-16 במרץ 1999 הפיץ הדואר היפני בול מזכרת לשיר, בערך נקוב של 50 ין.
לשיר יצאו שתי גרסאות בעברית: של צוות הווי סדנא גייסית ב-1976, ושל מאיר גולדברג ורונן מאיר ב-1991, למילים של מאיר גולדברג.
בסרט תצפית על גבעת הפרגים, מושמע ברקע השיר.
הזמר קיו סקמוטו היה אחד מ-520 ההרוגים בתאונת טיסה 123 של ג'פאן איירליינס ב-12 באוגוסט 1985. הוא היה בן 43 במותו.
מיקומי שיא

|   ‏‏‏  מצעדים ודירוגים (1961–1963)> מדינה |   ‏‏‏  מצעדים ודירוגים (1961–1963)> מצעד |   ‏‏‏  מצעדים ודירוגים (1961–1963)> מיקום שיא |   ‏‏‏  מצעדים ודירוגים (1961–1963)>  |
| --- | --- | --- | --- |
|  אוסטרליה | קנט מיוזיק רפורט | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 1 |  |
|  גרמניה המערבית | GfK – טופ 100 | 2 |  |
|  הממלכה המאוחדת | מצעד הסינגלים הבריטי | 6 |  |
|  יפן | מיוזיק לייף | 1 |  |
|  נורווגיה | VG-lista | 1 |  |
|  ניו זילנד | Lever Hit Parade | 1 |  |
|  קנדה | CHUM | 4 |  |
גרסתה של סלינה

בשנת 1989 הוציאה הזמרת-יוצרת האמריקאית סלינה את אלבום הבכורה שלה, Selena. במסגרת האלבום, הוחלט על צעד שונה – הזמרת תקליט שיר שנכתב במקור בשפה היפנית בשם "上を向いて歩こう" (באנגלית: "Sukiyaki"). עם זאת, נכתב והופק מחדש בידי א.ב. קינטנייה; הוא תרגם אותו לשפה הספרדית.
גרסתה של סלינה זכתה להצלחה בין-לאומית במרוצת השנים ובזמן אמת, בה פורסמה.
גרסתה של סלינה > רקע ופרסום

לאחר יצירת סינגל הבכורה של סלינה, "Contigo Quiero Estar" הוחלט להוציא אחד נוסף והפעם, גרסת כיסוי. אחיה, א.ב. קינטנייה תרגם את השיר לשפה הספרדית והפיק אותו מחדש, תוך שמירה על הקרדיטים של יוצריו המקוריים של "Sukiyaki". ב-26 ביוני 1995 שלושה חודשים לאחר שנרצחה, הוחלט להוציא את "Sukiyaki" כסינגל כפול עם "I Could Fall in Love" בהוצאת חברת התקליטים EMI רקורדס. עטיפת הסינגל הכפול נוצרה בהשראת אלבומה האחרון של סלינה, Dreaming of You.
גרסתה של סלינה > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1989 | תקליט | EMI לטין |  |
| יפן | 26 ביוני 1995 | תקליטור | EMI |  |
הערות שוליים

↑  איריס ז'ורלט,'"`UNIQ--nowiki-00000001-QINU`"'סוקיאקי, באתר ynet, 4 במרץ 2004
1 2 3  Selena – Sukiyaki, נבדק ב-2024-11-09
↑  pinkfan77450 (2007-05-05), Selena Sukiyaki, נבדק ב-2024-11-09
1 2 3  Selena – I Could Fall In Love / Sukiyaki
↑  Selena – Selena
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
פרנצ'סקו רדי

| --- | --- |

 לידה:  18 בפברואר 1626 ארצו, הדוכסות הגדולה של טוסקנה 
 פטירה:  1 במרץ 1697 (בגיל 71) פיזה, הדוכסות הגדולה של טוסקנה 
 ענף מדעי:  ביולוגיה 
 מקום לימודים:  אוניברסיטת פיזה 
 מוסדות:  פירנצה 
 
פרנצ'סקו רדי (באיטלקית: Francesco Redi; ‏18 בפברואר 1626 – 1 במרץ 1697) היה חוקר טבע, רופא ומשורר איטלקי.
ביוגרפיה

רדי נולד בארצו, בירת נפת ארצו הממוקמת כ-80 ק"מ דרומית-מזרחית לפירנצה. אביו היה רופא פרטי, והוא עודד את בנו ללכת בעקבותיו. רדי למד רפואה בפירנצה ובפיזה, ועם סיום לימודיו ב-1647 הוא התקבל לעבודה אצל משפחת קולונה ברומא, משרה בה החזיק חמש שנים. לאחר מכן עבד בחצרם של פרדיננדו השני דה מדיצ'י, הדוכס הגדול של טוסקנה ובנו קוזימו השלישי. 
רדי הקדיש את חייו לביצוע ניסויים בתחומי המדע הביולוגיה (ראו להלן) והרפואה, ולכתיבת שירים. בין המפורסמים שבשיריו נמנים "Bacco in Toscana" (בכחוס בטוסקנה), ו-"Arianna Inferma". הוא מת בגיל 71 בפיזה. על שמו נקרא מכתש במאדים.
ניסויו המפורסם

רדי נודע בעקבות ניסויו המפורסם, שהצליח להפריך את תאוריית הבריאה הספונטנית אשר ניסה עם צנצנות מאותו הסוג אשר צורת פתיחתן הייתה שונה. התאוריה, שהתבססה על תפיסתו של אריסטו טענה כי יצורים חיים נוצרים באופן ספונטני מחומר שאינו חי, אך לא הועמדה עד אז למבחן ולא נבדקה. רדי החליט להיות הראשון שיבדוק תאוריה זו בניסויו המפורסם משנת 1668, שיש הרואים בו את הניסוי הביולוגי הראשון שעמד באמות מידה מדעיות בשל השימוש בבקרה וכאחד מהניסויים החשובים בתולדות הביולוגיה.
רדי, שהיה בעל גישה מחקרית עצמאית ומקורית, הפריך גם את תורת אריסטו בדבר נדידת הצלופחים. הוא היה הראשון שתיאר שלב בהתפתחות הלרוות של העלקות, שלב זה שהוא השלישי בהתפתחות העלקת נקרא על שמו "דרגת הרֶדיה".
הערות שוליים

↑  אין קונצנזוס מוחלט בדבר תאריכי הלידה והפטירה של רדי. לפי מקורות אחרים, חי רדי מ-19 בפברואר 1626 עד 1 במרץ 1698
↑  כיום מוסיף המדע לעסוק רק בנישה אחת שלה: בריאה ספונטנית.
↑  יונת אשחר, ביולוגיה אלגנטית, 17 באפריל 2007 באתר "הידען".
| --- | --- |
בקרת זהויות :  NLI: 987007307042805171  PLWABN: 9810536915405606  BIBSYS: 90849499  BNE: XX1084199  BnF: cb12056074g (data)  Botanist: Redi  CANTIC: a11544260  CiNii: DA10231371  GND: 118939416  ICCU: CFIV038113  ISNI: 0000 0001 1680 7528  LCCN: n82228646  NKC: nlk20000091741  NLA: 35789720  NLG: 168841  NTA: 071045171  SNAC: w6x35rkv  SUDOC: 028799364  Trove: 1088822  VcBA: 495/78369  VIAF: 84814826   WorldCat (עם VIAF): 84814826
התפרצות-על

מפת התפרצויות-על ברחבי העולם:
  מדד התפרצות געשית (VEI) ‏8
  מדד התפרצות געשית (VEI) ‏7
תצלום לווין של נאס"א המראה את אגם טאופו. האגם נוצר לפני כ-26,500 שנה בהתפרצות-על געשית בעלת מדד התפרצות געשית 8, שפלטה טפרה בנפח של כ-1,170 ק"מ מעוקבים
התפרצות-על היא התפרצות געשית נדירה בקנה-מידה גדול במיוחד. התפרצות-על (או מגה-התפרצות) הן מושגים צעירים יחסית, מאחר שהתפרצות עזה כל כך הייתה מנוגדת לתיעוד ההיסטורי ולתפיסה המקובלת של יכולת הרי געש להתפרץ בעוצמה רבה כל כך. אולם, מחקרים חדשניים ותוכניות טלוויזיה הפכו מושג זה לשגור ומקובל, הן על הקהל והן על המדענים העוסקים בוולקנולוגיה, אם כי האחרונים נוהגים שלא להשתמש בו במאמרים מקצועיים.
התפרצות-על מתרחשת בשני אופנים:
משטחי בזלת נרחבים – בניגוד לרמות געשיות הנוצרות מהתפרצות מתוך צינור הזנה או מתוך מערכת סדקים בהר געש ובשדה געשי, הרי שמשטחי הבזלת הנרחבים נוצרים באמצעות סדקי-ענק המפיקים התפרצויות מתמשכות על שטחים עצומים.
התפרצות געשית בעוצמה רבה – 7–8 במדד התפרצות געשית
משטחי בזלת נרחבים

משטחי בזלת נרחבים (Large igneous provinces) כמדרגות סיביר, מדרגות דקאן ורמת אונטונג-ג'אווה הם חבלים גאולוגיים נרחבים בכדור הארץ המתאפיינים בנפח גדול מאוד של סלעים געשיים מאפיים – בעיקר בזלת אך גם ריוליט – תוצאה של התפרצויות געשיות נרחבות במשך תקופת זמן קצרה יחסית במונחים גאולוגיים: מאות אלפים עד מיליוני שנים. שטחם של המשטחים נמדד בקילומטרים רבועים ונפחם בקילומטרים מעוקבים. משטחים אלה אינם קשורים לגעשיות הנובעת מתהליכים טקטוניים כנביעת לבה ברכסים מרכז-אוקייניים או קשתות איים געשיות באזורי הפחתה, אלא נוצרים כתוצאה משטפי לבה יבשתיים ואוקייניים נרחבים.
התפרצויות בעוצמה VEI8

התפרצויות בדרגה 8 במדד התפרצות געשית הן אירועים חריגים ועצומים. התפרצות פליניאנית מתפוצצת – שנפח הטפרה הנפלטת בה עולה על 1,000 ק"מ מעוקב (1012 מ"ק) ועמוד ההתפרצות שלה מגיע ליותר מ-25 ק"מ – עשויה להפיק עוצמה כזו. התפרצויות בעוצמה 7 או 8 עזות כל כך שהן מרוקנות את תא המאגמה וגורמות לקריסת לוע הר הגעש ביצירתן קלדרה. רק לשם השוואה, התפרצות טמבורה באינדונזיה בשנת 1815 – שחושבה כדרגה 7 – גרמה למותם של כ-92,000 בני אדם כתוצאה מזרמים פירוקלסטיים, רעב ומחלות. השנה שלאחר מכן – שנת 1816 – נודעה כ"שנה ללא קיץ" בשל תנאי מזג אוויר קיצוניים.
מחקרים מראים כי "קלדרת לונג ואלי"(אנ') שבקליפורניה, עשויה להיות בעלת פוטנציאל התפרצות של VEI8, כמו כן האזור מסווג כאחד מכ-20 הסופר-וולקאנים הגדולים בעולם.
התפרצויות-על פרה היסטוריות > ילוסטון

הפארק הלאומי ילוסטון במדינת ויומינג בארצות הברית ידוע בעיקר בשל הגייזרים המצויים בו, והמפורסם בהם: אולד פיית'פול. פארק ילוסטון שוכן ברמת ילוסטון, בקצה הצפון-מזרחי של מישור הנהר סנייק. מישור זה משרטט את מסלול תנועתו של הלוח הטקטוני הקרוי הלוח הצפון-אמריקאי ב-17 מיליון השנים האחרונות מעל נקודה חמה יציבה במעטפת כדור הארץ. הנוף הנוכחי של פארק ילוסטון הוא התוצאה המאוחרת ביותר של פעילות נקודה חמה זו מתחת לקרום כדור הארץ. קלדרת ילוסטון היא המערכת הגעשית הגדולה ביותר בצפון אמריקה, והיא נוצרה על ידי התפרצויות עזות במיוחד. בפארק זוהו שלוש קלדרות-ענק:
קלדרת רכס האקלברי – הגדולה בין השלוש, שריד להתפרצות לפני 2.2 מיליון שנה. מרכזה במערב הפארק אך היא נמשכת עד מחוץ לתחומיו, בשטח מדינת איידהו. התפרצות זו פלטה טפרה בנפח של 2,500 ק"מ מעוקבים.
קלדרת איילנד פארק – הקטנה בין השלוש, גילה 1.3 מיליון שנה, משתרעת ממערב לפארק בשטח מדינת איידהו בתוך קלדרת רכס האקלברי. בהתפרצות זו נפלטו כ-287 ק"מ מעוקבים של טפרה.
קלדרת לבה קריק – הקלדרה הצעירה ביותר, כ-640 אלף שנה, ומידותיה: 85 ק"מ אורך, 45 ק"מ רוחב וכקילומטר עומק. שטחה של הקלדרה חופף את שטח קלדרת איילנד פארק, אולם היא משתרעת כ-16 ק"מ מזרחה ממנה. מאחר שקלדרה זו צעירה, שרידי ההתפרצות בה ניכרים עדיין על-פני הפארק. התפרצות זו פלטה כ-1,000 ק"מ מעוקבים של אפר, סלעים וחומרים פירוקלסטיים אחרים. התפרצות זו, בעוצמה 8 במדד התפרצות געשית, הייתה עזה פי 1,000 מאשר זו של הר סנט הלנס בשנת 1980. כמות הטפרה שנפלטה בהתפרצות זו מוערכת בכ-1,000 ק"מ מעוקבים.
התפרצויות-על פרה היסטוריות > אגם טובה

קלדרת אגם טובה היא שקע המצוי באי סומטרה באינדונזיה. על אף שנטען בעבר כי השקע טקטוני במקורו, כמות הטוף הרבה שנפלטה בהתפרצויות שימשו לגאולוגים רבים הוכחה כי פעילות געשית – ולא טקטונית – הייתה מעורבת בהיווצרות הקלדרה. הטוף הצעיר של טובה נוצר לפני 74,000 שנה, בהתפרצות שהייתה כנראה העזה ביותר ב-2 מיליון השנים האחרונות. נפח הפליטה בהתפרצות זו נאמד בכ-2,800 ק"מ מעוקבים – כמות גדולה הרבה יותר מזו שנפלטה בהתפרצות האחרונה של ילוסטון לפני כ-2.2 מיליון שנה. זרמים פירוקלסטיים מהתפרצות אחרונה זו כיסו שטח של 20,000 קמ"ר. קלדרת טובה מציינת שלב בו חל שינוי בהרי געש אנדזיטים לאורך העתק סמנגקו (Semangko) – העתק חילוף ימני נרחב – שנוצר לאורך אזור הפחתה העובר לאורך איי סומטרה.
התפרצויות-על פרה היסטוריות > התפרצויות נוספות > התפרצויות-על במערכת השמש

התפרצויות-על אינן מוגבלות רק לכדור הארץ. בגופים נוספים במערכת השמש נצפו התפרצויות בעוצמה דומה גם בכוכבי הלכת צדק ושבתאי, באמצעות הגשושיות וויאג'ר 1 ו-2. עם זאת, מרבית התפרצויות-על אלה לא היו מגמטיות אלא קרחוניות (cryovolcano).
השפעת התפרצויות-על

התפרצויות-על עשויות לשנות את האקלים בכדור הארץ לתקופות קצרות אך משמעותיות. החברה האנושית לא הייתה עדה להתפרצויות מסוג זה בעשרות אלפי השנים האחרונות, אך גם התפרצויות פחותות עוצמה השפיעו עליה, כמו אלה של טמבורה באינדונזיה ב-1815 ולאקי (Laki) בדרום איסלנד בשנים 1784–1793, שהפרו את מהלך החיים המודרני. משערים כי התפרצות אגם טובה לפני כ-74,000 שנה הייתה אירוע קריטי במהלך האבולוציה, וכי האוכלוסייה האנושית הצטמצמה עד לכדי אלפים בודדים. שינויי האקלים הנוצרים בעקבות התפרצויות-על עלולים לגרום לשינויים אקולוגיים חריפים עד כדי היווצרות חורף געשי (בדומה לחורף גרעיני), יצירת רעב בקנה-מידה עולמי והפרת יציבותם של משטרים ברחבי העולם.
השפעת התפרצויות-על > התפרצויות-על ועידן קרח

תוכנית ששודרה בערוץ נשיונל ג'יאוגרפיק מעלה את האפשרות כי התפרצות אגם טובה לפני 74,000 שנה הייתה אחד הגורמים לעידן קרח באותה תקופה. בתוכנית זו עלתה השערה כי כמויות גדולות של אפר געשי וגופרית שעלו מהר הגעש לאטמוספירה במהלך שבועיים של התפרצות גרמו לערפל שהחזיר את אור השמש לחלל ולירידה חדה בטמפרטורה בכל חלקי כדור הארץ. ירידת שלגים נרחבת החריפה את אפקט ההחזרה ותרמה לירידה נוספת בטמפרטורה ולהכחדה של 60% ממיני בעלי החיים ביבשה ובאוקיינוסים.
ראו גם

טבעת האש
הערות שוליים

↑  התפרצות-על ב-BBC
↑  אסור לפספס‏, "איום קיומי למיליוני אנשים": ההתפרצות הגעשית שמאיימת על ארצות הברית, באתר וואלה, 9 במאי 2024
↑  The Snake River Plain, U.S. Geological Survey, March 12, 2001
↑  שלוש קלדרות, מתוך האתר הרשמי של הפארק הלאומי ילוסטון
↑  Tracking Changes in Yellowstone's Restless Volcanic System, U.S. Geological Survey, January 19, 2006
↑  ילוסטון, האנציקלופדיה לרעידות אדמה ולהרי געש, מסת"ב 0-12-636380-3, עמ' 289
↑  טובה, האנציקלופדיה לרעידות אדמה ולהרי געש, עמ' 259
↑  מקורות: רשימת התפרצויות געשיות גדולות בוויקיפדיה באנגלית ואתר הוועדה למשטחי בזלת נרחבים
↑  התפרצות-על, האנציקלופדיה לרעידות אדמה ולהרי געש, עמ' 250
↑  התפרצות הרי געש גרמה לעידן הקרח האחרון
| --- | --- |
בקרת זהויות :  NLI: 987007551899705171  LCCN: sh2007002215 
שטח "קלדרת לונג ואלי"(אנ')(מתוחם באדום) שבקליפורניה.
קלדרות ילוסטון
הקלדרה של אגם טובה באינדונזיה, הנראית היטב גם מחוץ לכדור הארץ, היא תוצר של התפרצות-על שאירעה לפני כ-74,000 שנים
שחקן החודש בליגת העל

שחקן החודש בליגת העל הוא פרס כדורגל המוענק מדי חודש לשחקן המצטיין בליגת העל בכדורגל. הזוכה בפרס נקבע על ידי הצבעה הנערכת בעמוד הפייסבוק של מנהלת הליגות לכדורגל, ובעבר נערכה באתר וואלה ובאתר ONE. השחקן שקיבל את מספר הקולות הגבוה ביותר זוכה בפרס.
הפרס חולק על ידי המנהלת החל מדצמבר 2014, והזוכה הראשון היה ערן זהבי, כדורגלן מכבי תל אביב. שיאן הזכיות הוא ניקיטה רוקאביצה עם חמש זכיות, כמו כן הוא ואלירן עטר הם שני השחקנים היחידים שזכו בתואר פעמיים ברצף.
הזוכים בפרס > עונת 2014/2015

| חודש | שחקן | קבוצה | סיקור |
| --- | --- | --- | --- |
| דצמבר | ישראל ערן זהבי | מכבי תל אביב |  |
| ינואר | סרביה ניקולה מיטרוביץ' | מכבי תל אביב |  |
| פברואר | ישראל אלירן עטר | מכבי חיפה |  |
| מרץ | ישראל אלירן עטר (2) | מכבי חיפה |  |
| אפריל | ישראל מאור בוזגלו | הפועל באר שבע |  |
הזוכים בפרס > עונת 2015/2016

| חודש | שחקן | קבוצה | סיקור |
| --- | --- | --- | --- |
ספטמבר: לא נערכה הצבעה
| אוקטובר | אוסטרליה ניקיטה רוקאביציה | בית"ר ירושלים |  |
| נובמבר | ישראל אלעד גבאי | בית"ר ירושלים |  |
| דצמבר | ישראל ערן זהבי (2) | מכבי תל אביב |  |
| ינואר | ישראל יוסי בניון | מכבי חיפה |  |
| פברואר | ישראל איתי שכטר | בית"ר ירושלים |  |
| מרץ | אוסטרליה ניקיטה רוקאביציה (2) | בית"ר ירושלים |  |
| אפריל | ישראל בן שהר | הפועל באר שבע |  |
הזוכים בפרס > עונת 2016/2017

| חודש | שחקן | קבוצה | סיקור |
| --- | --- | --- | --- |
| ספטמבר | צ'כיה קמיל ואצק | מכבי חיפה |  |
אוקטובר: לא נערכה הצבעה
| נובמבר | ישראל מהראן ראדי | הפועל באר שבע |  |
דצמבר: לא נערכה הצבעה
| ינואר | איסלנד וידאר קיארטאנסון | מכבי תל אביב |  |
| פברואר | ישראל איתי שכטר (2) | בית"ר ירושלים |  |
הזוכים בפרס > עונת 2017/2018

| חודש | שחקן | קבוצה | סיקור |
| --- | --- | --- | --- |
| דצמבר | ברבדוס ניק בלקמן | מכבי תל אביב |  |
| ינואר | ישראל גאטאן וארן | בית"ר ירושלים |  |
| פברואר | ישראל איתי שכטר (3) | בית"ר ירושלים |  |
| מרץ | ישראל דיא סבע | מכבי נתניה |  |
| אפריל | ישראל חנן ממן | הפועל באר שבע |  |
הזוכים בפרס > עונת 2018/2019

| חודש | שחקן | קבוצה | סיקור |
| --- | --- | --- | --- |
| ספטמבר | קמרון ז'ורז' מנדז'ק | מכבי חיפה |  |
| אוקטובר | ישראל דור פרץ | מכבי תל אביב |  |
| דצמבר | ישראל אלירן עטר (3) | מכבי תל אביב |  |
| ינואר | ישראל דור מיכה | מכבי תל אביב |  |
| פברואר | מונטנגרו פאטוס בצ'יראי | מכבי נתניה |  |
| מרץ | ברזיל קלאודמיר פריירה | הפועל תל אביב |  |
הזוכים בפרס > עונת 2019/2020

| חודש | שחקן | קבוצה | סיקור |
| --- | --- | --- | --- |
| ספטמבר | אוסטרליה ניקיטה רוקאביציה (3) | מכבי חיפה |  |
| אוקטובר | ישראל גדי קינדה | בית"ר ירושלים |  |
| נובמבר | ישראל עופרי ארד | מכבי חיפה |  |
| דצמבר | ישראל יובל אשכנזי | מכבי חיפה |  |
| ינואר | אוסטרליה ניקיטה רוקאביציה (4) | מכבי חיפה |  |
| פברואר | אוסטרליה ניקיטה רוקאביציה (5) | מכבי חיפה |  |
הזוכים בפרס > עונת 2020/2021

| חודש | שחקן | קבוצה | סיקור |
| --- | --- | --- | --- |
| נובמבר | ישראל נס זמיר | הפועל חיפה |  |
| דצמבר | ישראל דולב חזיזה | מכבי חיפה |  |
| ינואר | ישראל גבי קניקובסקי | מכבי נתניה |  |
| פברואר | ישראל דור פרץ (2) | מכבי תל אביב |  |
| מרץ | ישראל דור פרץ (3) | מכבי תל אביב |  |
| אפריל | סורינאם צ'רון שרי | מכבי חיפה |  |
הזוכים בפרס > עונת 2021/2022

| חודש | שחקן | קבוצה | סיקור |
| --- | --- | --- | --- |
| ספטמבר | ישראל אלון תורג'מן | הפועל חיפה |  |
| אוקטובר | ישראל מחמוד ג'אבר | מכבי חיפה |  |
| דצמבר | ישראל עומר אצילי | מכבי חיפה |  |
| ינואר | ברזיל גוסטבו מרמנטיני | הפועל חדרה |  |
| פברואר | סרביה ג'ורג'ה יובאנוביץ' | מכבי תל אביב |  |
| מרץ | ישראל דין דוד | מכבי חיפה |  |
| אפריל | סורינאם צ'רון שרי (2) | מכבי חיפה |  |
הזוכים בפרס > עונת 2022/2023

| חודש | שחקן | קבוצה | סיקור |
| --- | --- | --- | --- |
| ספטמבר | ישראל גיא בדש | הפועל ירושלים |  |
| אוקטובר | ישראל רותם חטואל | הפועל באר שבע |  |
נובמבר: פגרת מונדיאל 2022
| דצמבר | מולדובה יון ניקולאסקו | בית"ר ירושלים |  |
| ינואר | ישראל ערן זהבי (3) | מכבי תל אביב |  |
| פברואר | גאנה פטריק טומאסי | מכבי נתניה |  |
| מרץ | ישראל עומר אצילי (2) | מכבי חיפה |  |
| אפריל | סרביה איגור זלטנוביץ' | מכבי נתניה |  |
הזוכים בפרס > עונת 2023/2024

| חודש | שחקן | קבוצה | סיקור |
| --- | --- | --- | --- |
| ספטמבר | ישראל גיא מלמד | הפועל חיפה |  |
אוקטובר: מלחמת חרבות ברזל
נובמבר: מלחמת חרבות ברזל
| דצמבר | ישראל אלעד מדמון | הפועל חדרה |  |
| ינואר | ישראל ירדן שועה | בית"ר ירושלים |  |
| פברואר | ישראל ענאן ח'לאילי | מכבי חיפה |  |
| מרץ | ישראל דור מיכה (2) | בית"ר ירושלים |  |
| אפריל | ישראל דין דוד (2) | מכבי חיפה |  |
הזוכים בפרס > עונת 2024/2025

| חודש | שחקן | קבוצה | סיקור |
| --- | --- | --- | --- |
| ספטמבר | ישראל דין דוד (3) | מכבי חיפה |  |
| אוקטובר | ישראל טימוטי מוזי | בית"ר ירושלים |  |
נובמבר: פגרה
| דצמבר | ישראל גיא מלמד (2) | הפועל חיפה |  |
| ינואר | ישראל עומר אצילי (3) | בית"ר ירושלים |  |
| פברואר | ישראל דור חוגי | הפועל חיפה |  |
שיאני הזכיות

להלן טבלת השחקנים שזכו בתואר זה:
| מקום | שם השחקן | מספר זכיות |
| --- | --- | --- |
| 1 | אוסטרליה ניקיטה רוקאביציה | 5 |
| 2 | ישראל איתי שכטר | 3 |
| 2 | ישראל אלירן עטר | 3 |
| 2 | ישראל דור פרץ | 3 |
| 2 | ישראל ערן זהבי | 3 |
| 2 | ישראל דין דוד | 3 |
| 2 | ישראל עומר אצילי | 3 |
| 8 | סורינאם צ'רון שרי | 2 |
| 8 | ישראל דור מיכה | 2 |
| 8 | ישראל גיא מלמד | 2 |
שיאני הזכיות > לפי מועדון

| מקום | מועדון | מספר זכיות |
| --- | --- | --- |
| 1 | מכבי חיפה | 19 |
| 2 | בית"ר ירושלים | 13 |
| 3 | מכבי תל אביב | 12 |
| 4 | הפועל באר שבע | 5 |
| 4 | מכבי נתניה | 5 |
| 4 | הפועל חיפה | 5 |
| 7 | הפועל חדרה | 2 |
| 8 | הפועל תל אביב | 1 |
| 8 | הפועל ירושלים | 1 |
ראו גם

שחקן השבוע בליגת העל
אלנה לופסקו

| --- | --- |

קרול השני, מלך רומניה ואלנה לופסקו
 לידה:  סביבות 1896 יאשי, ממלכת רומניה 
 פטירה:  29 ביוני 1977 אשטוריל, הרפובליקה הפורטוגלית 
 מדינה:  רומניה 
 מקום קבורה:  מנזר סאו ויסנטה דה פורה 
 השקפה דתית:  נצרות קתולית 
 בן או בת זוג:  יון טמפיאנו (17 בפברואר 1919–1923)  קרול השני, מלך רומניה (3 ביוני 1947–1953) 
 
אלנה לופסקו (ברומנית: Elena Lupescu;‏ סביבות 1896 - 29/30 ביוני 1977), הידועה גם כמגדה לופסקו הייתה פילגשו של קרול השני, מלך רומניה. כמה שנים לאחר שקרול ויתר סופית על המלוכה הוא נשא אותה לאישה (ב-1947). המלך וסביבתו נהגו לכנותה "דודויה". בגלות התחתנה עם קרול בברזיל ב-1947 וחיה בהמשך בפורטוגל.